cyanic-selkie/wikianc huggingface dataset:
Suomen sota
Perääntymisvaihe huhti–toukokuussa
Ensimmäiset suuremmat taistelut käytiin Pyhäjoella 16. huhtikuuta ja Siikajoella 18. huhtikuuta. Jakov Petrovitš Kulnevin johtamat etujoukot yllättivät Pyhäjoen Yppärin kylässä Döbelnin johtaman Uudenmaan 2. pataljoonan. Ruotsalaiset menettivät yhteenotossa 183 miestä, mutta onnistuivat torjumaan hyökkäyksen. Eversti Gustav Löwenhjelm jäi samalla venäläisten vangiksi. Kulnevin joukot olivat lukumäärällisesti pienemmät, mutta uusi hyökkäys tehtiin kaksi päivää myöhemmin Siikajoella, jonne Ruotsin armeija oli perääntynyt. Klingspor antoi käskyn perääntyä Ouluun ja vei joukkonsa pois Siikajoelta. Paikalle jäi vielä Adlercreutzin ja Döbelnin joukot, jotka lähtivät hyökkäykseen, vaikka se rikkoikin Klingsporin antamia käskyjä. Uudenmaan rykmentin 150 jääkäriä laitettiin hyökkäämään venäläisiä vastaan yhdessä Hämeenlinnan rykmentin komppanian kanssa jäisen Siikajoen yli. Hyökkäys onnistui yli odotusten ja sitä tukemaan lähetettiin lisää sotilaita. Ruotsalaiset saivat voiton, vaikkakin vaikutus jäi psykologiselle tasolle, sillä kyse oli Ruotsin armeijan ensimmäisestä suurehkosta voitosta. Taistelussa sai surmansa 211 ruotsalaista ja todennäköisesti yli 380 venäläistä sotilasta. Venäläiset saatiin voiton ansiosta perääntymään viisi kilometriä. Voitosta huolimatta Ruotsin armeija jatkoi perääntymistä lähempänä Oulua sijainneelle Lumijoelle.
Kesän taistelut
25. toukokuuta annettiin käsky maihinnoususta, joka tehtäisiin Turun ja Uudenkaupungin välille. Ensisijaisena tavoitteena oli vallata takaisin Turku, mutta myöhemmin maihinnousseitten joukkojen oli tarkoitus liittyä Klingsporin armeijan tueksi. Ahvenanmaan saariston ja Turun välisen Kihdin selän ylitti 2 600 sotilasta ja 70 alusta. Koko maihinnousuoperaatiota johti kenraalimajuri Ernst von Vegesack, jonka tehtäviä vaikeutti vaillinaiset tiedot Suomen mantereesta, vanhentuneet kartat ja melko kokemattomat sotilaat. Maihinnousulaivasto saapui Lemuun huomaamattomasti 19. kesäkuuta 1808. Maihinnousun alettua iltapäivällä Ala-Lemun kartanon omistaja Per-Johan Ekbomin luona ollut kasakkapartio huomasi ruotsalaisten maihinnousun ja he matkasivat kiireesti Turkuun kertomaan näkemästään. Venäläiset onnistuivat ryhmittymään nopeasti ja 3 600 venäläissotilaan voimin maihinnousu torjuttiin 14 tunnin taisteluiden jälkeen. Jo aikalaiset kritisoivat Ruotsissa maihinnousua liian voimattomaksi.
Ruotsin armeijan tavoitteena oli saada rintamalinjat samalle tasolle. Ruotsin taisteluvoitot huipentuivat elokuussa vuonna 1808, kun se onnistui voittamaan Alavuden taistelun. Se oli käännekohta, jonka jälkeen ruotsalaiset eivät enää kyenneet saamaan voittoja yksittäisiä taisteluja enempää. Alavuden taistelun jälkeen 21. elokuuta käytiin tärkeä Karstulan taistelu, jossa Venäjän armeijalla oli merkittävä ylivoima. Taistelu alkoi näyttää epätoivoiselta Ruotsin armeijan kannalta, joten se joutui perääntymään. Häviö antoi Venäjän armeijalle tilaisuuden marssia Kokkolaan ja näin piirittää Pohjanmaalla olleet ruotsalaiset. Klingspor oli huolissaan uudesta tilanteesta ja hänen oli pakko pyytää armeijan evakuointia Pohjanlahden ylitse.
Syksyn perääntyminen
Kuortaneen Ruonan ja Salmen taistelut 31. elokuuta – 2. syyskuuta aloittivat Ruotsin lopulliseen tappioon johtaneen vaiheen sodassa. Venäläisten joukkoja johti 24. heinäkuuta Nikolai Rajevskin korvannut Nikolai Kamenski. Hänellä oli käytössään 7 700 sotilasta ja 36 tykkiä Ruotsin Adlercreutzin 4 700 sotilasta 21 tykkiä vastaan. Sodan kannalta ratkaisevat taistelut alkoivat Ruonasta. Taistelu alkoi venäläisten hyökkäyksellä, jota vastaan ruotsalaiset tekivät vastahyökkäyksen ja saivat venäläiset perääntymään takaisin omiin asemiinsa. Kamenski alkoi huolestua tilanteen edetessä ja hän suunnittelikin perääntymistä. Adlercreutz aloitti perääntymisen keskiyöllä Kuortaneen Salmelle. Syynä oli se, että ylivoimaiset venäläisjoukot uhkasivat saartaa Ruotsin joukot sekä lännestä että idästä. Seuraavana päivänä Adlercreutz sai tietää, että Kamenskin joukot olisivat perääntymässä. Tämä innosti häntä valmistelemaan hyökkäystä, jonka hän myös toteuttikin. Joukkojen siirtyessä kohti Ruonaa metsäisessä maastossa tuli vastaan Venäjän armeijan joukkoja, joiden vahvuus oli ylivertainen. Epäonnistuneen hyökkäyksen jälkeen Ruotsin armeijan joukot ryhmittyivät uudelleen Salmelle. Pohjois–etelä-suuntaan ryhmittyneiden joukkojen heikoin kohta oli pohjoisessa, jossa Uudenmaan rykmentin joukoista ja Uudenmaan jääkäreistä koostuneella pataljoonalla ei ollut minkäänlaista suojaa hyökkäyksen varalta. Venäläiset käyttivät tätä tilaisuutta hyväkseen ja hyökkäsivät pohjoisen kautta. Joukkojen ohi he eivät päässeet, mutta saivat ruotsalaiset harkitsemaan vetäytymistä. Samalla Klingspor käski Adlercreutzin joukkojen perääntyä pohjoisemmaksi, koska hän katsoi Kauhajoella olleiden venäläisten uhkaavan Lapualla olleita ruotsalaisia. Adlercreutz totteli ja veti joukkonsa Oravaisiin, minne hän valmisti uudet puolustusasemat saatuaan täydennykseksi ruotsalaisia rykmenttejä.
David Pawson
Käytäntöjä omassa seurakunnassa
Omassa seurakunnassaan Pawson oli luetuttanut koko Raamatun läpi ääneen, mikä kesti sunnuntain iltapäivästä torstaihin saakka, jolloin lukeminen tapahtui ilman katkoja. Kokonaisuudessaan Raamatun lukeminen ääneen kesti noin 82 tuntia ja lukija vaihtui 15 minuutin välein. Kuulijoita oli koko viikon aikana arvioitu olevan noin 2 000, joista useat kuuntelivat vain puoli tuntia ja jotkut jäivät kuuntelemaan seuraavaan aamuun saakka, Pawson toteaa.
Hjälmaren
Hjälmaren on Keski-Ruotsissa Keski-Ruotsin alangolla sijaitseva järvi, joka on Norrströmin vesistön toinen pääjärvi. Se jää Södermanlandin, Västmanlandin ja Örebron läänien väliin ja se on kuulunut perinteisesti Närken, Södermanlandin Västmanlandin maakunnille. Hjälmaren on Ruotsin neljänneksi suurin järvi. Sen laskujoki on Eskilstunaån, joka laskee Mälareniin, joka puolestaan laskee Tukholmassa Itämereen.
Järvenosia
Hjälmaren jakautuu neljäksi järvialtaaksi, joita erottavat toisistaan pohjois-etelä-suuntaiset harjujaksot ja Björkönin saari. Sen itäpäässä sijaitsee Östra Hjälmaren, jonka järvenselkä on 13 kilometriä pitkä ja länsipäästään neljä kilometriä leveä. Sen erottaa pääaltaasta Myskarenin saari ja Sundholmenin niemi. Vesi virtaa pääasiassa Hjälmaresundin ja hieman myös Slemmavikenin salmen läpi itään päin. Järven länsipäässä sijaitsee Hemfjärden, joka jää Äsönin taakse suojaan. Vesi pääsee virtaamaan Norra ja Södra Ässundetin läpi itään päin. Hemfjärdenin mitat ovat 9 ja 5 kilometriä. Pääaltaassa on vielä järvenselkä Mellanfjärden, joka alkaa Äsönistä ja päättyy Björköniin. Björkönin eri puolilla sijaitsevat Norra ja Södra Björksundet. Järvenselän mitat ovat 8 ja 7 kilometriä. Sekä Hemfjärden että Mellanfjärden ovat matalia järvenosia. Järven pääallasta kutsutaan Storhjälmareniksi ja sen pituus on noin 32 kilometriä. Myös Storhjälmarenista voidaan erottaa etelässä Södra Hjälmaren, jonka rajana on Vinön ja Tåkenönin kautta juokseva monilukuinen saariketju.
David Pawson
Smyrnan seurakunnasta
Smyrnan seurakunta perustettiin n. 40 vuotta ennen Ilmestyskirjan kirjoittamista Pawson toteaa. Sen perustajina toimivat Efesoksesta saapuneet kääntyneet kristityt. Hän poikkesi siellä viimeisellä lähetysmatkallaan, sillä siellä asui Timoteuksen veli. Todennäköisesti Paavali yöpyi Timoteuksen veljen luona. Varmasti tiedetään, että siellä asui Polykarpus-niminen mies, joka on yksi kuuluisimmista marttyyreistä, joka toimi myös Smyrnan piispana. Smyrna oli alusta asti ollut kärsivä seurakunta ja se oli maksanut kovan hinnan olemassaolostaan.
Smyrnan seurakunta on Pawsonin mukaan hyvä esimerkki siitä, etteivät aina kristityt menesty vaan voivat jopa köyhtyä taloudellisesti ollessaan uskollisia uskossaan. Tämä näkyi Pawsonin mukaan etenkin aterioilla, koska ennen ateriaa oli usein rituaalisia menoja, joihin kristityt eivät osallistuneet. Näin ollen he menettivät osan kauppakumppaneistaan kääntyessään. Tässä mielessä Pawsonin mielestä ns. menestysteologia on osittain heresiaa, koska ei ole oikein luvata ihmiselle taloudellisia rikkauksia uskoontulon yhteydessä. Rikkauksien osalta Pawson on viitannut useissa luennoissaan kohtaan Raamatussa, jossa todetaan: Kamelin on helpompi mennä neulansilmästä läpi kuin rikkaan päästä Taivaan Valtakuntaan. Smyrnassa kristityt olivat menettäneet omaisuutensa ja olivat kerjäläisiä vauraassa kaupungissa, koska kaupunki oli kytköksissä pakanallisiin uskontoihin. Kauppiaan täytyi kuulua ns. kauppakiltaan.
Hjälmaren
Esihistoriaa
Viime jääkauden loppuvaiheessa on Fennoskandian mannerjäätikön reuna sijainnut Hjälmarenin seudulla noin 10 000 vuotta sitten. Järviallas on aluksi jäänyt Itämeren peittämäksi, jolloin se on sijainnut leveässä Itämerelle aukeavassa lahdessa. Kun viereinen Vättern kuroutui irti lahdesta omaksi järvekseen, jäi Hjälmaren vielä lahden pohjukkaan. Hjälmarenin vuoro kuroutua irti Itämerestä oli noin 4 500 vuotta sitten.
David Pawson
Saatanasta
pienoiskuva|Pergamonista siirretty alttari [[Pergamon-museossa, Berliinissä]] Pawsonin mukaan Saatana vihaa Raamattua ja etenkin sen ensimmäisiä ja viimeisiä sivuja enemmän kuin mitään muita kohtia. Pawsonin mukaan ensimmäisillä sivuilla selvitetään, kuinka Saatana sai otteen ihmissukuun ja kuinka hän teki tästä maailmasta oman kuningaskuntansa, ja hän ei halua kenenkään tietävän miten hän toimii ihmisten keskellä. Paavali sanoo, että me emme ylläty Saatanan keinoista, koska tiedämme miten hän saa ihmisistä otteen. "Opiskelemalla sitä mitä tapahtui Eedenin puutarhassa, voimme tietää miten Saatana toimii", Pawson toteaa. Ilmestyskirjasta Pawson selvittää, että taivaassa tapahtuvat asiat heijastavat maanpäälliseen elämään, kuten sotina. Suuret vaivan ajat johtuvat siitä, että Saatana on menettämässä valtansa, hänet heitetään ulos Taivaasta ja tietää sen itsekin. Ilmestyskirjasta Pawson toteaa, että sitä olisi hyvä lukea ääneen, koska silloin joutuu käyttämään omaa ääntään ja painottamaan sanoja, jolloin sanoista tulee paljon merkittävämpiä lukijalle ja kuulijalle. "Lue ääneen ja kuljeta sanoma sydämeesi", hän toteaa. pienoiskuva|Alttarin alkuperäinen paikka Turkissa Pawsonin mukaan Saatana rakastaa katsoa omiaan alaspäin, niinpä Saatana valitsee kukkulan asuinsijakseen. Raamatun aikaan Pawson katsoo Saatanan päämajan sijainneen Pergamonissa Ilmestyskirjan mukaan. Alttaria, jossa paloi tuli yötä päivää kutsuttiin Saatanan valtaistuimeksi tai tuoliksi sen muodon tähden. Raamattu myös puhuu, että Pergamonissa on Saatanan valtaistuin: "Minä tiedän, missä sinä asut: siellä, missä saatanan valtaistuin on; ja sinä pidät minun nimestäni kiinni etkä ole kieltänyt minun uskoani niinäkään päivinä, jolloin Antipas, minun todistajani, minun uskolliseni, tapettiin teidän luonanne, siellä, missä saatana asuu.", joka nykyisin on siirretty Pergamonin museoon Itä-Berliiniin.
Hjälmaren
Vedenkorkeus, sen säännöstely ja virtaama
Vuonna 1988 muutettiin säännöstelysääntöjä. Säännöstelypadon korkeudeksi on määrätty 22,10 metriä mpy. Järven juoksutus on järvenlaskun jälkeen ollut keskivirtaamaltaan 24,7 kuutiometriä sekunnissa (m³/s) ja uuden juoksutussäännön aikana 21 m³/s. Vastaavina aikoina korkeimmat virtaamat ovat olleet vastaavasti 118 m³/s ja 97 m³/s. Kun järveä kohtaa kuivuuskausi, voi vedenpinta laskea 21,62 metrin korkeuteen, mutta järven juoksutusta Eskilstunaåniin tulee pitää yllä vähintään 3,0 m³/s ja Hjälmaren kanavaan 0,1 m³/s. Lisäksi voidaan alin korkeus alittaa odottaessa kevättulvia, mutta sillekin on asetettu alin manhdollinen raja 21,50 metriä.
Korkean veden aikana vesi peittää helposti laajoja alavia ranta-alueita. Rantoja suojellaan tulvavalleilla tulvilta, jotka arvellaan tulevaisuudessa lisääntyvän nykyisestään. Matalan veden aikana varsinkin länsiosat ovat matalat, mikä haittaa siellä vesiliikennettä.
Port Arthur (Ontario)
Historia
Paikallisessa taloudessa metsäteollisuus oli suurimmassa roolissa aivan 1900-luvun alusta alkaen. Muita teollisuuslaitoksia kaupunkiin ei tullut vuosisadan alussa teollistamisyrityksistä huolimatta. Sahalaitosten jatkoksi kaupunkiin perustettiin myös sellu- ja paperitehdas vuonna 1917.
Canadian Northern Railway fuusioitui Canadian National Railwayn kanssa johti myös rautatieliikenteen vähenemiseen, sillä CNR vähensi Port Arthuriin johtavan radan kunnossapitoa ja alensi sen luokitusta. Tämä ei kuitenkaan vaikuttanut viljayhtiöihin, jotka tästä huolimatta päättivät rakentaa viljasiilonsa mieluummin Thunder Bayn alueelle kuin Fort Williamsiin.
Anatoli Trubin
Anatoli Volodymyrovytš Trubin (, s. 1. elokuuta 2001 Donetsk, Donetsk (alue), Donetskin KT de facto, Ukraina de jure ) on ukrainalainen jalkapalloilija. Hän edustaa Ukrainan jalkapalloliigassa pelaavaa Šah’tar Donetsk ja on pelipaikaltaan maalivahti.
Kiihotus kansanryhmää vastaan
Magneettimedia juutalaisista
Lokakuussa 2013 Ylivieska-Raahen käräjäoikeus tuomitsi Magneettimedian päätoimittajan Juha Kärkkäisen 90 päiväsakkoon kiihottamisesta kansanryhmää vastaan. Tuomio tuli Kärkkäisen Magneettimedia-lehdessä ja sen verkkosivustolla syksyllä 2012 ja keväällä 2013 julkaisemista juutalaisia käsittelevistä kirjoituksista. Lisäksi Magneettimedia tuomittiin maksamaan yhteisösakkoa 45 000 euroa.
Britannia
Yhdistyneessä kuningaskunnassa kiihottaminen rotuvihaan säädettiin rikokseksi ensimmäistä kertaa Race Relations Act 1976:ssa.
Savistenjärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 92,5 metriä mpy.
Parhaat (Vicky Rosti)
Parhaat on suomalaisen iskelmälaulaja Virve "Vicky" Rostin ensimmäinen kokoelma-albumi. Se julkaistiin vuonna 1989.
Violet Trefusis
Elämänvaiheita
Pariisista löytyi uusi rakastettu Winnaretta Singer, joka oli naimisissa homoseksuaalin ruhtinas de Polignacin kanssa.
Toinen maailmansota alkoi vuonna 1939 ja vuonna 1940 Saksa valtasi Ranskan. Trefusis pakeni Lontooseen. Hän sai Lontoossa viestin Sackville-Westiltä, että ei halua Violetin tulevan ja pilaavan elämäänsä. Trefusis kirjoitti sota-aikana novelleja ja työskenteli Radio Vapaassa Ranskassa. Radiotyöstään hänet palkittiin Ranskan kunnialegioonan mitalilla. Kaksi kuukautta Pariisin vapauttamisen jälkeen hän palasi Ranskaan huvilalleen, missä löysi sen hävitettynä.
Krrish
Soundtrack
Elokuvan soundtrackin musiikin sävelsi Rajesh Roshan ja taustamusiikista vastasi kaksikko Salim-Sulaiman.
Turkoosi
Turkoosi (ranskan sanasta turquoise ’turkkilainen’) eli kalaiitti on muun muassa kuparia, alumiinia ja vettä sisältävä fosfaattimineraali, jonka kemiallinen kaava on CuAl6(PO4)4(OH)8 · 5 H2O. Se on läpinäkymätön ja väriltään tasaisen taivaansininen tai turkoosi. Sen kovuus Mohsin asteikolla on 5–6 ja ominaispaino 2,50–2,85. Turkoosi on suosittu korukivi. Hiotun turkoosin pinta on vahakiiltoinen tai matta.
Fosforihappo
Reaktioita
Ortofosforihapon molekyylit voivat yhdistyä toisiinsa muodostaen useita yhdisteitä, joita myös sanotaan laajemmassa merkityksessä fosforihapoiksi.
Kostea prosessi
Kostealla prosessilla fosforihappoa valmistetaan lisäämällä rikkihappoa trikalsiumfosfaattiin, jota esiintyy luonnossa varsinkin apatiittina. Reaktio on:
Muita sovelluksia
Fosforihappoa käytetään myös muun muassa:
David Palmer
Rooli
Viidennellä kaudella David Palmer on matkustanut Waynen luokse kirjoittaakseen omaelämäkertaansa. Kun Palmer katsoo ulos Waynen kattohuoneiston ikkunasta, vastapäisestä kerrostalosta ammuttu laukaus tappaa hänet. Kauden edetessä paljastuu, että Palmerin tappoi tarkka-ampuja Haas, jonka yhdysvaltalaisista poliitikoista ja liikemiehistä muodostuva salaliitto palkkasi tappamaan Palmerin. Palmer oli saanut tietoja salaliittolaisten aikeista myydä hermokaasua Vladimir Bierkon johtamille venäläisterroristeille. Kauden päätösjaksossa salaliittoon osallistunut presidentti Logan järjestää Palmerin hautajaisissa muistopuheen, mutta puheen päätteeksi salainen palvelu pidättää presidentin syytettynä Palmerin murhasta. David Palmerin ruumisarkku lasketaan hautaan Arlingtonin sotilashautausmaalle.
Uimaharjun kirjasto
Uimaharjun kirjasto toimii osana Joensuun seutukirjastoa ja Vaara-kirjastojen kirjastokimppaa. Vaara-kirjastojen verkkokirjasto ja kumppanuuskirjastojen palvelut ovat myös joensuulaisten käytettävissä.
Tyresön linna
Linnaa uudenaikaistettiin 1770-luvulla. Sinne lisättiin puutarha-arkkitehti Fredrik Magnus Piperin suunnittelma Ruotsin ensimmäinen englantilaistyylinen puutarha, joka on säilynyt alkuperäisessä kunnossa. Vuosina 1794–1800 linnan omisti suomalainen Robert Wilhelm De Geer. Vuonna 1892 markiisi Claes Ladergren hankki linnan itselleen ja uudelleenrakennutti suuria osia siitä kansallisromanttiseen tyyliin. Markiisi kuoli vuonna 1930, ja hänen testamenttinsa kautta Tyresön linna päätyi Nordiska museetille. Linnaa oli alettu restauroida jo 1800-luvun lopussa ja töitä jatkettiin museon omistukseen siirtymiseen asti.
Pannecière
Pannecière voi tarkoittaa seuraavia:
Kiitokori
Historiaa
Kiitokori on koko toimintansa ajan ollut pienehkö tai keskisuuri valmistaja; vuonna 1956 Kiitokori rakensi kymmenen uutta koria ja täyskorjasi viisi. Kahta vuosikymmentä myöhemmin 1975 tuotantomäärä oli 15 koria, kun alan suurimmat suomalaiset tuottivat noin kymmenkertaisia määriä.
Paul Potts
Paul Potts (s. 13. lokakuuta 1970 Bristol, Iso-Britannia) on englantilainen tenori. Potts voitti vuonna 2007 brittiläisen Britain’s Got Talent -kykyjenetsintäkilpailun ja aloitti tällöin uransa ammattilaulajana.
Craig Ludwig
Craig Lee Ludwig (s. 15. maaliskuuta 1961 Rhinelander, Wisconsin) on yhdysvaltalainen entinen jääkiekkoilija, pelipaikaltaan puolustaja.
Sinut minä tahdon
Arviot
Aikalaisarvioissa elokuva sai laimean vastaanoton: ”kevyt, tyhjänpuoleinen komedia”, ”Voisi Suomi-Filmi Valentin Vaalalla parempaakin teettää”. Näyttelijätkin saivat osansa: ”useimmat näyttelijät eivät hallitse vivahduksellista ja luontevaa keskustelutaitoa”. Toisenlaisen näkemyksen kiteyttää arviossaan Olavi Veistäjä: ”komedian kevyt sävy on tavoitettu hyvin”.
Sirikit
Thaimaan kuningattarena
Kuningattarella on neljä lasta. Lapsenlapsia hänellä on 12:
Sirikit on tullut tunnetuksi hyväntekeväisyystyöstään. Kuningatar on myös pyrkinyt luomaan dialogia Thaimaan eteläosissa elävien buddhalaisten ja muslimien välille.
Riäkkyteatteri
Riäkkyteatteri on valmistanut toimintansa aikana 36 tuotantoa, joista 16 on opiston ulkopuolisia tuotantoja. On tehty muun muassa Minna Canthin Työmiehen vaimo, Maria Jotunin Miehen kylkiluu, Anna Krogeruksen Kuin ensimmäistä päivää, Anna-Maija Ylimaulan Anna!, Samuel Beckettin Näytelmä ja Askeleet, Mrozekin Avomerellä, Aldo Nicolajn Suolaa ja tupakkaa, Pauli Kallion Maailman vanhin nainen, Dario Fon Kaikki vorot eivät tule varkaisiin, Sisko Istanmäen Liian paksu perhoseksi ja Äiti ja hevonen, Harold Pinterin Yö, Lorcan Yerma, Topeliuksen Lintu sininen, Sinikka Nopolan Mee nyt jo asiaan, Sirkku Peltolan Pikkujättiläinen ja Anouilh’n Orkesteri.
Heinäjärvi (Pälkäne)
Historiaa
Vuoden 1855−1856 Kalmbergin kartastossa järven nimi oli kirjoitettu ”Rautajärvi”. Vanhan kartan järvet on piirretty ehkä huolimattomasti, mutta toisaalta Heinäjärven kaakkoispää on varsin pitkä ja terävä. Tämä viittaisi järvenlaskuun, jolla on tavoiteltu niittymaita tai lisää peltoalaa. Asia pitäisi kuitenkin todistaa lähteen avulla.
Hervannan seurakunta
Hervannan seurakunta toimi Hervannan kaupunginosassa. Myös Vuoreksen kaupunginosa oli Hervannan seurakunnan aluetta.
Suomen Palloliiton Satakunnan piiri
Olosuhteet
Satakunnan tunnetuimmat stadionit ovat Porin stadion sekä Äijänsuon stadion Raumalla. Jalkapallohalleja Satakunnassa on kaksi, Karhuhalli Porissa sekä Rauman jalkapallohalli. Muita kenttiä ovat muun muassa Porissa sijaitsevat Musan, Herralahden ja Toejoen kentät, Honkalan kenttä Harjavallassa, Pitkäjärven kenttä Kokemäellä sekä Euran Wembley. Täysimittaisia tekonurmia Satakunnassa on yhteensä kuusi; Porin urheilukeskuksen tekonurmi, Euran OP Areena, Mynsterin kenttä Ulvilassa, Tasalan kenttä Luvialla sekä Niinisalon varuskunnan urheilukenttä Kankaanpäässä. Myös Äijänsuon stadionin pintana on nykyään tekonurmi. Lisäksi Kokemäen Tulkkilassa sijaitsee tekonurmikenttä, joka ei kuitenkaan täytä virallisia mittoja.
Jalkapallo
Ykkönen: Kakkonen: Naisten Ykkönen:
Magenta
Magentan 24-bit RGB-arvo on R255+G0+B255, HTML-notaatio #FF00FF ja index color -arvo c10076.
Kolari
Kolari oli aiemmin tunnettu kaivoksistaan, nykyisin tärkein elinkeino on matkailu, etenkin Ylläksen hiihtokeskus. Kolarissa on Suomen pohjoisin rautatieasema.
Historia
Kolari-nimi esiintyy ensimmäisen kerran vuonna 1587. Silloin on merkitty verolle Ylitornion Pellon kyläkuntaan kuuluvana Pekka Kolari, joka muutti Lappiin Savosta.
Taajamat
Vuoden 2017 lopussa Kolarissa oli 3 854 asukasta, joista 1 781 asui taajamissa, 1 888 haja-asutusalueilla ja 185:n asuinpaikat eivät olleet tiedossa. Kolarin taajama-aste on 48,5 %. Kolarin taajamaväestö jakautuu kolmen eri taajaman kesken:
Seurakunnat
Kirkon sisäisistä herätysliikkeistä paikkakunnalla toimii rauhansanalaisuus, jolla on siellä Sieppijärven Rukoushuoneyhdistys sekä vanhoillislestadiolaisuus, jonka Luoteis-Lapin Rauhanyhdistys järjestää toimintaa paikkakunnalla. Muita kirkkokuntia edustaa helluntaiherätykseen kuuluva Kolarin helluntaiseurakunta. Lisäksi Kolarissa on Jehovan Todistajien seurakunta. Suomen ortodoksisen kirkon seurakunnista Kolarin alueella toimii Lapin ortodoksinen seurakunta.
Urheilu
Kolarissa toimii jääkiekkoseura KoTU Hockey. KoTU Hockey pelaa jääkiekon III-divisioonan Lappi-liigaa ja on voittanut mestaruuden kaudella 2007–2008.
Ruskea
Beige - vaalea harmaanruskea
pienoiskuva|250px|Luonnonvilla, beige, vaalean ruskeahkona.
Frédéric Kanouté
Ura
Kanouté myytiin Sevillaan 23. elokuuta 2005. Hän tuli kentälle toisella puoliajalla kauden 2005–2006 UEFA Cupin loppuottelussa Middlesbroughia vastaan ja onnistui maalinteossa 89. minuutilla. Sevilla voitti ottelun 4–0. La Ligan siirtyessä joulutauolle kaudella 2006–2007 johti Sevilla liigaa ja Kanouté maalipörssiä 14 maalillaan.
Maajoukkueura
Afrikan mestaruuskisojen jälkeen tammikuussa 2010 Kanouté ilmoitti lopettavansa maajoukkueuransa.
Jimi Pääkallo
Jimi Pääkallo (oik. Konstantinos Jorma ”Konsta” Hiekkanen, s. 31. joulukuuta 1981) on suomalainen laulaja, kitaristi ja näyttelijä, joka on aikaisemmin esiintynyt kokoonpanoissa Tyrävyö, Cliché ja Technicolour. Hän on näytellyt elokuvissa Pitkä kuuma kesä (1999), Helmiä ja sikoja (2003) ja 8 päivää ensi-iltaan (2008). Vuoteen 2010 saakka hän käytti taiteilijanimeä Jimi Pääkallo, joka oli peräisin hänen roolihahmoltaan elokuvasta Pitkä kuuma kesä. Uudeksi taiteilijanimeksi tuli Jimi Constantine. Vuonna 2017 hän palasi aiempaan Jimi Pääkallo -nimeen.
Anton Hasti
Anton Antinpoika Hasti (sukunimi vuodesta 1908 Nurmela; 4. toukokuuta 1874 Nuijamaa – 5. toukokuuta 1918 Lappeenranta) oli suomalainen työmies ja näytelmäkirjailija.
Anton Nurmela vangittiin Suomen sisällissodan aikana 28. huhtikuuta 1918 ja hänet ammuttiin Lappeenrannassa toukokuun alussa 1918.
Hurrikaani Mitch
Myrskyn historia
Mitch iski Hondurasin rannikolle varhain 29. lokakuuta 130 kilometriä itään La Ceiban kaupungista. Sen jälkeen se eteni hitaasti Keski-Amerikan valtioiden ylitse. Se aiheutti sisämaassa valtavia sateita, ja suurimmillaan tunnissa saattoi sataa 100 millimetriä vettä. Myrksyn aiheuttama sademäärä sisämaassa oli noin 1 250 millimetriä.
Gifu
Talous
thumb|240px|Näkymä Gifuun
Yleistä
Gifun kaupunki edistää Slow Life City -aloitetta, joka muistuttaa Slow Food -käsitettä mutta on sitä laajempi. Sen tarkoituksena on rohkaista asukkaita elämään hitaammin ja tarjota vaihtoehto nykymaailman kiihkeätahtiselle elämäntyylille. Kampanjan tärkeitä elementtejä ovat tukeutuminen paikallisesti kasvatettuun ruokaan, perinteinen kulttuuri ja taide sekä aktiviteetit, joiden tarkoituksena on lisätä asukkaiden osallistumista oman yhteisönsä toimintoihin. Hitaan ruoan lisäksi Gifu toivoo tuovansa kaupunkiin ”hidasta teollisuutta” (perinteisiä käsitöitä), ”hidasta koulutusta” (elämänlaadun opiskelua) ja ”hidasta matkailua” (jota edustaa merimetsokalastus).
Muut nähtävyydet
thumb|right|Gifun puistoa
Muihin nähtävyyksiin kuuluu Bairin-puisto. Siellä on yli 50 japaninaprikoosilajiketta, jotka kukkivat joka kevät eri värisinä valkoisesta tumman vaaleanpunaiseen. Nagaragawa-onsen on suosittu sisänähtävyys. Se on kokoelma onseneita ja ryokan-majataloja Nagara-joen rannalla Gifun keskiosassa. Sen lähteissä on korkea rautapitoisuus, jota pidetään monien sairauksien kannalta hyödyllisenä. Lisäksi sen sijainti Nagaragawan kokouskeskuksen ja useiden korkeatasoisten hotellien lähellä on tehnyt siitä suositun vierailukohteen.
Merimetsokalastus
thumb|right|Merimetsokalastusta Nagarajoella
Festivaalit ja tapahtumat
thumb|right|Vuoden 2008 lipputaidenäyttely
Urheilu
Aivan näiden urheilutilojen eteläpuolella kulkee Naoko Takahashin tie Nagarajoen pohjoisrantaa pitkin. Kävelytie on nimetty Gifussa syntyneen kestävyysjuoksijan Naoko Takahashin mukaan, sillä hän voitti kultaa vuoden 2000 kesäolympialaisissa. Tien pääosa kulkee Nagara-sillalta Chūsetsu-sillalle ja toimii kätevänä reittinä urheilutapahtumille, kuten Terry Fox -juoksulle ja Nagaragawan kansainväliselle rullaluistelukilpailulle.
Kansainvälinen yhteistyö
Gifulla on useita ystävyyskaupunkeja:
Stacie Orrico
Ura musiikin parissa
Orricolla on italialaisia ja saksalaisia sukujuuria. Hän kiinnostui musiikista, erityisesti R&B:stä ja soulista, jo nuorella iällä. Hän sanoitti ensimmäisen kappaleensa 6-vuotiaana sekä opetteli soittamaan pianoa. Vaikutteita Orrico sai Ella Fitzgeraldilta, Whitney Houstonilta ja Lauryn Hilliltä.
Railroad Tycoon (lautapeli)
Tarina
Peli sijoittuu vuoteen 1830, tapahtumapaikkana on Yhdysvaltain itäosa. Pelaajat saavat kukin roolin, josta jokainen on eräs merkittävä rautatien alkuajan pioneeri. Roolihenkilöllä on visio rautatieliikenteen kehittämisestä ja tämän vision toteuttamisesta pelaaja saa pelin päätyttyä ylimääräisiä pisteitä.
Metal Gear Solid 2: Sons of Liberty
Juoni
Metal Gear Solid: Sons of Libertyn tarina on jaettu kahteen osioon. Näistä ensimmäisen tapahtumat sijoittuvat New Yorkin Hudson-joella kulkevalle USS Discovery -tankkerille. Toinen osio jatkaa samalta paikalta, johon ensimmäinen päättyi. Tapahtumapaikkana on huippumoderni vedenpuhdistuslaitos Big Shell lähellä Manhattania. Edeltäjänsä tavoin juoni on monimutkainen ja sisältää paljon käänteitä.
Freddy Loix
Ura
Myöhemmin Loix siirtyi kilpailemaan IRC-sarjaan sekä Dakar-rallissa. IRC-sarjan kaudella 2010 hän voitti kolme kilpailua.
Tartu mikkiin
Vuosina 2006-2012 ohjelman alkuperäisessä bändissä soittivat Mikko Mäkinen (koskettimet, kapellimestari), Ville Nurmi (kitara), Anssi Växby (basso) ja Risto Niinikoski (rummut).
Joy Division
Joy Division oli brittiläinen rockyhtye, joka perustettiin vuonna 1976 Manchesterissa. Sitä pidetään yhtenä ensimmäisistä post-punk-yhtyeistä. Alun perin yhtye oli nimeltään Warsaw, mutta nimi vaihdettiin sekaannusten välttämiseksi. Se tuli tunnetuksi new wave -musiikista, jota leimasivat synkät ja junnaavat kappaleet, yksinkertaiset, melankoliset bassoriffit sekä Ian Curtisin kolkko, aavistuksen epävireinen, laulu.
Joy Divisionin jälkeen
Jäljelle jääneet yhtyeen jäsenet perustivat uuden yhtyeen, New Orderin, johon neljänneksi jäseneksi otettiin Gillian Gilbert. Se oli musiikiltaan koneellisempaa sekä selvästi iloisempaa ja popahtavampaa kuin Joy Divisionin synkät ja raskaat soundit. Samoihin aikoihin julkaistiin Joy Divisionin harvinaisuuksia sisältävä kokoelma Still (1981).
Radio KLF
Paluu radioaalloille
Kanava soitti 1.9.2015 yöllä klo 00.10 lupaehtojen ulkopuolella viimeisenä kappaleena The Shamen - Destination Aschaton (Hardfloor Remix), jonka jälkeen taajuudella kuultiin morsekoodia yön ajan. Koodi muodostui kirjaimista ”BEAT NEVER STOPS”.
Museomajatalo Rauhala Inn
Ensimmäisen maailmansodan jälkeinen majoitusliike
Rauhalan arkkitehtuurissa on säilynyt 1930-luvun funktionaalinen muotoilu. Samojen tyyppipiirrosten mukaan rakennettiin myös muita matkustajakoteja suomalaisiin taajamiin yleensä lähelle rautatieasemia, mutta useimmat näistä matkustajakodeista on jo purettu. Matkustajakoti Rauhalakin rakennettiin Myllykoskelle rautatieaseman viereen vuonna 1934. Sen rakennutti paperimestari Lilja, jolla oli aiemmin perustanut Rauhala-nimisiä matkustajakoteja vaimonsa nimiin Suojärvelle, Poriin ja Voikkaalle. Ensimmäisen maailmansodan jälkeen Rauhalasta tulikin suomalaisten matkustajakotien tyypillisin nimi. Nimen alkuperä tulee suuren sodan jälkeisestä maailmasta, missä vaatimattoman majatalon nimenä yleistyi "Pax Inn" – "Rauhan Majatalo" aina Intiaa myöten.
Kokemäki
Kokemäen keskustaajaman ja kaupungin alueen halki virtaa paikkakunnan mukaan nimetty 121 kilometrin pituinen Kokemäenjoki. Kokemäenjoen vesistöalue on neljänneksi suurin Suomessa. Kaupungin alueella sijaitsee Kolsin vesivoimalaitos.
Sininen marmorikuula
pienoiskuva|"Sininen marmorikuula"|alt= pienoiskuva|"Blue Marble 2012"|alt=
Kuvassa näkyvä osa maapallosta ulottuu Välimereltä ja Keski-Aasiasta eteläisille napaseuduille. Afrikan rannikko on lähes kokonaisuudessaan näkyvissä, samoin lähes keskelle kuvaa sattunut Madagaskar. Arabian niemimaa ja Punainenmeri näkyvät erityisen selvästi. Vaikka eteläinen pallonpuolisko oli kuvaa otettaessa suurelta osin pilvien peitossa, näkyy kuvassa myös suuri osa Etelämanteren jäätikköä.
Kokemäki
Seurakunnat
Suomen ortodoksisen kirkon seurakunnista Kokemäen alueella toimii Turun ortodoksinen seurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Kokemäen kaupungin nykyisellä alueella.
Tapahtumat
Kokemäen raviradalla järjestettävät perinteiset kaksipäiväiset juhannusravit keräävät vuosittain paikalle tuhansia raviharrastajia.
Vesipallo kesäolympialaisissa 1952
Semifinaalit
Lohko F
Donetskin alue
Historiallisesti alue on tärkeä osa Donetsin allasta. Vuosina 1938–1961 alueen nimi oli Stalinin alue.
Alue on pohjois–eteläsuunnassa 270 kilometriä pitkä ja itä–länsisuunnassa 190 kilometriä leveä. Aluetta ympäröivät lännessä Ukrainan Zaporižžjan ja Dnipropetrovskin alueet, pohjoisessa Harkovan alue, koillisessa Luhanskin ja kaakossa Venäjän Rostovin alue sekä etelässä Asovanmeri.
Väestö
Donetskin alue on asukasluvultaan Ukrainan suurin alue. Siellä asui vuoden 2021 alussa noin 4 100 280 henkeä. Heistä kaupungeissa tai kaupunkityyppisissä taajamissa asui 90,9 prosenttia ja maaseudulla 9,1 prosenttia. Alueen väkiluku on vähentynyt merkittävästi (lähes 20 %) Neuvostoliiton hajoamisen jälkeen; erityisesti venäläistä väestöä on muuttanut pois. Esimerkiksi vuosien 1989 ja 2001 välillä etnisesti venäläinen väestö pieneni alueella 20,4 %. Ukrainalaisten määrä sen sijaan lisääntyi hieman (+1,9 %) samana ajanjaksona. Suuri osa alueen väestöstä on 2014 lähtien ollut Venäjän tukemien Ukrainan itäisimpien osien nukkehallinnon alaisuudessa.
Donetskin alueen raja-asemat ja niihin kohdistuvat separatistien iskut
Keskiviikkona 5. kesäkuuta 2014 iltapäivällä Ukrainan rajavartiolaitos raportoi Venäjä-mielisten, vahvasti aseistautuneiden separatistien hyökänneen Šah’tarskin piirin Marynivkan raja-asemalle. Hyökkäykseen osallistui panssaroituja miehistönkuljetusvaunuja, neljä konekiväärein varustettua Kamaz-kuorma-autoa, kolme minibussia ja kolme muuta autoa. Hyökkääjät käyttivät myös Venäjän puolesta maa-aluetta hyväkseen. Ukrainan ilmavoimat tuki rajavartiostoa tämän aseellisen hyökkäyksen torjumisessa. Myöhemmin illalla raportoitiin taistelun päättyneen. Tässä vaiheessa neljä separatistien ajoneuvoa oli tuhottu (kolme kuorma-autoa ja yksi panssaroitu ajoneuvo), osa hyökkääjistä paennut Venäjälle ja viisi rajavartijaa loukkaantunut. Separatistien henkilövahinkoja ei täsmennetty. Ukrainan hallitus ilmoitti Marynivkan raja-aseman suljetuksi liikenteeltä yleisen turvallisuuden nimissä, yhtenä kaikkiaan kahdeksasta Ukrainan kaakkoisrajan raja-asemasta.
Donetskin kansantasavalta
Vuoden 2014 kriisin loppuvaiheessa venäläismieliset, osin venäläisetkin aseistetut joukot muodostivat niin kutsutun "Donetskin kansantasavallan" (lyhenne DNR) Donetskin alueen kaakkoisosiin. Mikään kansainvälisesti tunnustettu valtio ei ole hyväksynyt separatistien hallitseman alueen itsenäisyyttä, mutta syntynyttä asetelmaa ei ole pystytty ratkaisemaan.
Billy the Kid
New Mexicossa
Billy omaksui New Mexicon erilaisen elämäntavan. Hän oppi paikalliset tavat ja tottumukset. Hän piti kortinpeluusta, tanssimisesta ja laulamisesta. Ystävä Frank Coe kertoi haastattelussa 1920-luvulla, että Billyn suosikkilaulu oli ”Turkey in the Straw”. Billy osasi lukea ja kirjoittaa. On epäselvää, kävikö hän koulua tai saiko hän kotiopetusta, mutta Silver Cityssä hänen tiedetään käyneen koulua vähän aikaa. Gale Cooper on kirjassaan Billy the Kid’s Writings, Words & Wit (2018) analysoinut Billyn kirjoittamia kirjeitä, todistajanlausuntoja ja oikeudenkäyntiasiakirjoja sekä sanomalehtihaastatteluja. Aineistosta käy Cooperin mukaan ilmi Billyn luonne: ironinen äly ja itserakas rohkeus poliittisen epäoikeudenmukaisuuden edessä.
Catherine McCarty kuoli syyskuussa 1874 tuberkuloosiin. Isäpuoli ei enää ollut kiinnostunut Billyn kasvatuksesta. Myös Billyn ja hänen veljensä Joseph McCarty Antrimin tiet erosivat vuoden 1874 lopulla. Joseph hankki elantonsa uhka­pelurina. He tapasivat toisiaan silloin tällöin. 15-vuotiaana Billy teki töitä hotellia pitävälle Truesdellin perheelle. Mahdollisesti joko Police Gazetten tarinoiden yllyttämänä tai ilman vanhempien rajoitustoimenpiteitä Billy ajautui pikkuvarkauksiin. Billyn ensimmäinen rikkomus oli 15-vuotiaana tehty voivarkaus myyntitarkoituksessa.
Lainsuojaton
Elokuussa Billy palasi Camp Grantin alueelle. Augustus ”Gus” Gildea kertoi Billyn saapumisesta Bonitaan : ”Kid Antrim tuli kaupunkiin kuin ’maalaistollo’, pukeutuneena uusiin housuihin ja kenkiin saappaiden sijasta. Hänellä oli kuudestilaukeava housuissaan.” Paikallinen seppä Francis ”Windy” Cahill alkoi kohdella häntä huonosti. Frank Cahill ja Billy nimittelivät toisiaan Atkinsin saluunassa. Riidan lopuksi Billy ampui Cahillia, joka kuoli seuraavana päivänä.
William H. Bonney
Vuoden 1877 lopulla Billy alkoi käyttää nimeä William H. Bonney. On esitetty, että Bonney olisi ollut joko hänen isänsä tai äidinisänsä nimi ja että Billy olisi syntyjään Bonney. Billyn oletettu sukulaisuussuhde Lincolnin latinoväestöön on myös ollut tutkimuksen kohteena. Kumpaakaan teoriaa ei ole voitu vahvistaa. Jotkut tutkijat otaksuvat, että Billy olisi lukenut kirjailija Edward Bonneyn seikkailukirjoja ja lainannut kirjailijan sukunimen.
Lincolnin piirikunnan sota
Kolme päivää seriffin murhan jälkeen valvojat olivat syömässä Blazer’s Millin siirtolan kievarissa Tularosa Creekissa, kun Andrew L. Roberts saapui paikalle. Roberts oli entinen James Dolanin työntekijä ja oli ollut mukana partiossa, joka oli murhannut Tunstallin. Roberts kieltäytyi luovuttamasta aseitaan. Ankaran taistelun seurauksena useita valvojia haavoittui. Myös Roberts haavoittui kuolettavasti, mutta onnistui ampumaan Dick Brewerin.
Sopimus kuvernöörin kanssa
Billy todisti suuren valamiehistön edessä, että Jimmy Dolan ja Billy Campbell olivat surmanneet Chapmanin Jesse Evansin avulla. Toukokuussa tutkijalautakunta kokoontui käsittelemään eversti Dudleyn menettelyä McSweenin talolle tehdyn hyökkäyksen aikana. Muun muassa Billy todisti asiassa. Hän vannoi valalla, että kolme armeijan sotilasta oli tulittanut häntä ja José Chavez y Chavezia kohti, kun he olivat paenneet palavasta talosta. Billyn todistajanlausunto on kuitenkin pettymys, sillä sotilaat eivät osallistuneet taistelutoimiin. Epäilemättä Susan McSweenin kehotuksesta hän oli lausunnossaan enemmän keskittynyt McSweenin ja tämän asianajajan väitteeseen, jonka mukaan sotilaat osallistuivat taisteluun, kuin kuvaamaan tosiasiallisia tapahtumia. Suureksi osaksi Billyn ansiosta huhtikuun 1879 suuri valamiehistö julisti yli sata syytettä Dolanin kannattajia kohtaan. Siitä huolimatta piirikunnansyyttäjä William Rynerson esti melkein kaikkien syytteeseenpanon, erityisesti Dolanin. Rynerson ei aikonut päästää Billyä rangaistuksetta eikä Lew Wallacen lupaamaa armahdusta kuulunut. Billy livahti turhautuneena tiehensä 17. kesäkuuta 1879 ja palasi vanhoille olinpaikoilleen.
Pat Garrett
pienoiskuva|180px|Pat Garrett (noin 1903)
Santa Fen vankilassa ja oikeudenkäynti Mesillassa
Uudenvuodenpäivänä 1881 Billy pyysi kirjeessä haluavansa tavata kuvernööri Wallacen. Helmikuussa Billy, Rudabaugh ja Wilson alkoivat kaivaa aukkoa sellin seinän alta ulos, mutta pakoyritys huomattiin. Billy sijoitettiin yksinäishuoneeseen, josta käsin hän kirjoitti lisää kirjeitä yrittäen saada kuvernöörin kiinnostumaan ahdingostaan. Häntä odotti syyte seriffi William J. Bradyn ja Andrew L. Robertsin murhista. Maaliskuun 2. päivänä 1881 päivätty kirje sisältää uhkauksen tehdä tunnetuksi kuvernööri Wallacen kanssa tehty sopimus julkistamalla Billyn hallussa olevia pari vuotta vanhoja kirjeitä. Wallace ei vastannut, joten Billy kirjoitti uudestaan kahden päivän kuluttua, tällä kertaa ilman kiristystä. Hän pyysi kuvernööriä harkitsemaan vielä asiaa. Wallacen ajatukset tähtäsivät kuitenkin pitemmälle. Toukokuussa 1881 Wallace nimitettiin suurlähettilääksi Osmanien valtakuntaan. Billyn oikeudenkäynti pidettiin Mesillassa Doña Anan piirikunnassa. Las Vegas Gazette raportoi matkasta Mesillaan: ”Las Crucesissa utelias väkijoukko kerääntyi vaunujen ympärille ja joku kysyi, kuka on Billy the Kid. Kid asetti kätensä tuomari Ira Leonardin olkapäälle ja vastasi itse kysymykseen: ’Hän on se mies’.”
Liioiteltuja kertomuksia
Billy the Kidin kuoleman jälkeen lasvegasilainen sanomalehti Optic kertoi, että Billyn etusormi oli alkoholiin säilöttynä esillä lehden toimituksessa. Myöhemmin Optic väitti, että Kidin ruumis oli kaivettu ylös haudasta ja kiillotettua pääkalloa pidettiin pyhäinjäännöksenä.
George Ștefănescu
thumb|right|Taiteilijan omakuva vuodelta [[1979.]]
Ștefănescun ensimmäinen täysin oma näyttely pidettiin Bukarestissa vuonna 1936. Nykyään hänen töitään on yksityiskokoelmissa Australiassa, Belgiassa, Brasiliassa, Saksassa, Ranskassa, Kreikassa, Unkarissa, Italiassa, Israelissa, Japanissa, Kanadassa, Kuubassa, Libanonissa, Meksikossa, Itävallassa, Romaniassa, Singaporessa, Espanjassa, Ruotsissa, Sveitsissä ja Yhdysvalloissa.
Ștefănescu muutti vuonna 1989 Saksaan, missä hän asui kuolemaansa saakka. Hän jatkoi siellä uraansa menestyksellä 2000-luvulle saakka.
Bruno Thiry
Bruno Thiry (s. 8. lokakuuta 1962) on belgialainen rallikuljettaja, joka ajoi Rallin MM-sarjassa.
Rodina
Historia
Vuonna 2011 Rodina-järjestön puheenjohtajaksi valittiin Aleksei Žuravljov. Rodina irtosi Oikeudenmukaisesta Venäjästä jälleen omaksi puolueekseen 29. syyskuuta 2012.
Hallanvaara
Kappaleet
Kaikki kappaleet säveltänyt ja sanoittanut Ismo Alanko, ellei toisin mainittu.
Kommandiittiyhtiö
Kommandiittiyhtiömuoto kiinteistörahastoilla
Kommandiittiyhtiötä voidaan käyttää kiinteistörahastojen rakenteena. Vaikka ky-yhtiörakennetta ei ole tarkoitettu alun pitäen kiinteistörahastojen rakenteeksi, se valitaan veroedullisin perustein. Näiden rahastojen kautta kaikki institutionaaliset sijoittajat voivat käyttää velkavipua hyväkseen, mikä on lainsäädännön mukaan suorissa kiinteistösijoituksissa mahdotonta.
John Gresham Machen
Kjell O. Lejon kirjoitti Machenista kirjan Till kristendomens försvar: om John Gresham Machen och hans kamp mot liberalteologin (2003).
Chietin maakunta
Chieti tunnettiin jo antiikin Roomassa nimellä Teana.
Michel Mohrt
Michel Mohrt (28. huhtikuuta 1914 – 17. elokuuta 2011) oli ranskalainen kirjailija ja kirjallisuushistorioitsija. Hän täytti Ranskan akatemian 33. paikan vuodesta 1985.
Konnevesi
Seurakunnat
Suomen ortodoksisen kirkon seurakunnista Konneveden alueella toimii Rautalammin ortodoksinen seurakunta.
Ruokakulttuuri
Konnevedellä on 1960-luvulta asti toiminut hotelli-ravintola Mierontie.
Messukylän seurakunta
Vuonna 2014 vanha Messukylän seurakunta lakkautettiin ja perustettiin uusi Messukylän seurakunta, johon liitettiin myös Aitolahden ja Teiskon seurakunnat.
Kirkkoherrat
== Kirkot ja muut tilat == Seurakunnan alueella on viisi kirkkoa sekä leiri- ja kurssikeskus:
Kontiolahti
Kontiolahti on Suomen kunta, joka sijaitsee Pohjois-Karjalan maakunnassa. Kunnassa asuu 0 henkilöä, ja sen pinta-ala on 0 km², josta 0 km² on vesistöjä. Väestötiheys on 0 asukasta/km². Valtatie 6 kulkee Kontiolahden kuntakeskuksen kautta, josta on sitä pitkin naapurikaupunki Joensuuhun matkaa noin 20 kilometriä. Kontiolahti on kasvava kunta. Sitä selittää pitkälti suurempi syntyvyys ja muuttovoitto.
Hallinto ja kunnallispolitiikka
Kontiolahden kunnanjohtaja on Jari Tuononen. Kunnanvaltuustossa on 35 paikkaa, joista kaudella 2021–2025 keskustalla on 14 ja SDP:llä 10 paikkaa.
Taajamat
Vuoden 2017 lopussa Kontiolahdella oli 14 830 asukasta, joista 10 496 asui taajamissa, 4 234 haja-asutusalueilla ja 100:n asuinpaikat eivät olleet tiedossa. Kontiolahden taajama-aste on 71,3 %. Kontiolahden taajamaväestö jakautuu neljän eri taajaman kesken:
Yhteisrintaman työosasto
Toiminta ulkomailla
Taiwanissa työosasto pyrkii tarjoamaan taloudellista hyötyä sellaisille kunnallisille, uskonnollisille tai aboriginaaliyhteisöjen johtajille, jotka ovat samaa mieltä Kiinan kanssa. Lisäksi työosasto edistää kiinalaisten sijoittajien pääsyä Taiwanin markkinoille sekä teollisuusvakoilua. Kiinaa on myös syytetty poliitikkojen lahjontayrityksistä, jotta nämä vuotaisivat Taiwanin sotilassalaisuuksia Kiinalle.
Vääpeli
Vääpelin arvomerkissä on yksi paksu arvomerkkikulma. Vääpelistä alempi arvo on ylikersantti ja ylempi ylivääpeli.
Avoin yhtiö
Avoimen yhtiön nimi ja lyhenne
Suomessa avoimen yhtiön toiminimessä tulee olla sanat "avoin yhtiö" tai "öppet bolag". Vaihtoehtoisesti nimestä on muutoin käytävä ilmi, että yhtiömiehiä on vähintään kaksi (esimerkiksi "Virtanen & Lahtinen" tai "Virtanen & kumppanit").
Ravintola Kuappi
Ravintola Kuappi on iisalmelainen olutravintola. Guinnessin ennätysten kirjan mukaan se on maailman pienin olemassa oleva ravintola. Ravintolan pinta-ala on 8 neliömetriä ja ravintolasalin 3,6 neliötä.
Skotlannin Valioliigan kausi 2013–2014
Finaali
Hamilton Academical FC nousi Valioliigaan, Hibernian putosi Mestaruussarjaan.
365 (luku)
365 (kolmesataakuusikymmentäviisi) on luonnollinen luku, jota edeltää luku 364 ja seuraa luku 366.
Pluto (jumala)
Vaikka Plutoa verrataan manalan jumalana usein Saatanaan, roomalaiset eivät nähneet häntä pahana hahmona. Jumalaa pidettiin kullan, hopean ja muiden maanalaisten rikkauksien antajana. Kääpiöplaneetta Pluto on nimetty hänen mukaansa.
Yleisluistelun Euroopan-mestaruuskilpailut 1909
Euroopan luistelumestaruudesta kilpailtiin Budapestissa 23.-24. tammikuuta 1909. Vain miehet kilpailivat.
Linda Bassett
Linda Bassett (s. 4. helmikuuta 1950) on brittiläinen näyttelijä. Hänet tunnetaan muun muassa roolista elokuvassa East Is East (1999). Kyseinen suoritus toi hänelle Bafta-ehdokkuuden ja Valladolidin kansainvälisten elokuvajuhlien parhaan naisnäyttelijän palkinnon.
Sassari
Historiaa
Kaupungin tärkeimpiä nähtävyyksiä ovat vanhankaupungin ja sen muurien jäänteiden lisäksi Sassarin tuomiokirkko, vuonna 1606 rakennettu Fontana del Rosello -suihkulähde, aikaista gotiikkaa edustava Santa Maria di Bètlemin kirkko 1200-luvulta, San Pietro in Silkin kirkko ja herttuan palatsi, nykyinen kaupungintalo. Sassarin pääkatu on Corso Vittorio Emanuele, joka kulkee vanhankaupungin läpi. Kaupungissa on Sardinian vanhin, vuonna 1562 perustettu yliopisto, joka on tunnettu erityisesti oikeustieteellisestä opetuksestaan.
Mirek Topolánek
Topolánek jätti vaimonsa, Pavla Topolánkován, joka asettui ehdolle senaattiin kilpailevan Politika 21 -puolueen riveissä, muttei tullut valituksi. Tammikuussa 2007 Topolánek ilmoitti julkisesti asuvansa puoluekollegansa, alahuoneen edustajan Lucie Talmanován kanssa. He saivat pojan kesäkuussa 2007, jonka jälkeen Topolánek haki eron vaimostaan.
Augustuksen mausoleumi
Augustuksen mausoleumi on Rooman valtakunnan aikana Rooman Campus Martiukselle rakennettu mausoleumi, joka on nimetty rakennuttajansa, ensimmäisen Rooman keisarin Augustuksen mukaan.
Renato Dulbecco
Nuoruus sekä opiskelu- ja sota-aika
Valmistumisensa jälkeen Dulbecco oli seuraavat kuusi vuotta pääsääntöisesti Italian asevoimissa lääkärinä. Hän palveli toisen maailmansodan aikana sekä itä- että länsirintamalla. Dulbecco haavoittui Venäjällä 1942 ja palasi tämän jälkeen kotimaahansa. Toivuttuaan hän ei kuitenkaan palannut asevoimiin vaan piiloutui Torinon lähettyvillä olleeseen kylään, jossa hän hoiti saksalaisia vastaan taistelleita partisaaneja. Saksan antauduttua Dulbecco oli hetken ajan mukana Kansallisen vapautuksen komitean toiminnassa Torinossa ja sodan jälkeen myös Torinon kaupunginvaltuustossa, mutta palasi pian Torinon yliopistoon opiskelemaan fysiikkaa ja tekemään lääketieteellistä tutkimusta.
Styks
Styks-virran lautturi oli nimeltään Kharon, joka maksua vastaan kuljetti vainajan Haadeeseen. Jos vainajalla ei ollut rahaa lautturille, hän ei päässyt joen yli vaan hänen sielunsa jäi ikuisiksi ajoiksi vaeltelemaan. Antiikin Kreikassa oli sen takia tapana panna vainajan suuhun kolikko. Se oli tarkoitettu maksuksi Kharonille.
Unen renki
Unen renki on Heikki Salon toinen studioalbumi, joka julkaistiin 17. maaliskuuta 2010.
Burj al-arab
Piirteitä
Burj al-arabissa on hotellihuoneita yhteensä 202 kappaletta, ja kaikki huoneet on suunniteltu kaksikerroksisiksi sviiteiksi. Pienissä hotellihuoneissa on lattiapinta-alaa 170 neliömetrin verran ja suurimmissa 780 neliömetrin verran. Burj al-arab on yksi nykymaailman kalliimmista hotelleista, sillä hotellihuoneissa yöpyminen maksaa halvimmillaankin jo 1 000 euroa vuorokaudelta ja kalleimmillaan 28 000 euroa vuorokaudelta. Kaikissa sviiteissä on ruokailu- ja olohuonetilat, nykyaikaiset elektroniikkalaitteet sekä omat hovimestarit, jotka palvelevat asiakkaita vuorokauden ympäri. Burj al-arabin vieraille varataan asiakkaiden varallisuudesta riippuen joko yksityinen Rolls-Royce tai helikopteri, joka hakee vieraat hotellille Dubain kansainväliseltä lentoasemalta.
Korpilahti
Liikenne
Korpilahden kautta kulkee valtatie 9, aiemmin myös valtatie 4. Entisellä Korpilahden alueella, Korpilahden-Luhangan maantiellä (nro 610), sijaitsee vuosina 1995–1997 rakennettu Kärkistensalmen silta, joka korvasi lossin. Seututie 610, joka on ainoa Korpilahden länsi- ja itäosan toisiinsa liittävä tieyhteys, jatkuu Luhangan kautta Joutsaan, jossa se yhtyy Päijänteen itäpuoliseen valtatie 4:ään (aiemmin kantatie 59). 1970-luvun lopulla valmistui Korpilahden kautta kulkeva, toistakymmentä vuotta rakenteilla ollut oikorata Jämsänkoskelta Jyväskylään, ja se lyhensi huomattavasti junamatkaa Tampereelta Keski-Suomeen. Rataosalla on Korpilahden alueella Suomen pisin rautatietunneli, noin 4,2 kilometrin pituinen Lahdenvuoren tunneli. Rautatiellä ei ole merkitystä paikallisten liikenneolojen kannalta, koska sillä ei ole henkilöliikennepaikkoja Korpilahden alueella. Korpilahti kuuluu sekä Jyväskylän että Jämsän vaikutusalueeseen; kummankin keskustaan on Korpilahden kirkonkylästä noin 30 kilometriä.
Gifun prefektuuri
Ilmasto
Koska Minon aluetta ympäröivät matalat vuoret, lämpötila vaihtelee huomattavasti eri vuodenaikoina. Talvet ovat kylmiä ja kesät kuumia. Esimerkiksi itäisessä Tajimin kaupungissa mitataan yleensä koko Japanin kuumimmat lämpötilat, ja 16. elokuuta 2007 Japanin historian kuumin lämpötila mitattiin juuri Tajimissa, jossa elohopea kohosi 40,9 celsiusasteeseen. Kesät ovat kuumia, koska rantaviivattomalle alueelle muodostuu lämpösaareke, ja tilannetta pahentaa kuuma ja kuiva Ibukivuorten yli Kansain alueelta puhaltava föhn-tuuli. Korkeampi Hidan alue on yleensä viileämpi kuin Mino, vaikka sielläkin mitataan joskus äärimmäisen korkeita lämpötiloja. Takayaman kaupunkiin kuuluva Shōkawa sijaitsee vuorilla ja sitä on sijaintinsa vuoksi kutsuttu Honshūn kylmimmäksi asutetuksi paikaksi.